โรงพยาบาลมหาวิทยาลัยแม่ฟ้าหลวง เชียงราย

โรงพยาบาลมหาวิทยาลัยแม่ฟ้าหลวง เชียงราย () เป็นโรงพยาบาลในสังกัดสำนักวิชาการแพทย์บูรณาการ  มหาวิทยาลัยแม่ฟ้าหลวง ตั้งอยู่เลขที่ 333 หมู่ 1 ตำบลท่าสุด อำเภอเมืองเชียงราย จังหวัดเชียงราย

 ประวัติ 
พ.ศ. 2548 มหาวิทยาลัยแม่ฟ้าหลวง ได้จัดตั้งสำนักวิชาวิทยาศาสตร์สุขภาพ เพื่อผลิตบัณฑิตทางด้านการแพทย์แผนไทยประยุกต์ และสาขาวิชาอื่นที่เกี่ยวข้อง เพื่อให้การจัดการเรียนการสอนด้านการแพทย์แผนไทยประยุกต์ และสาขาวิชาอื่น ๆ ที่เกี่ยวข้องบรรลุวัตถุประสงค์ มหาวิทยาลัยได้จัดให้มีการสร้างอาคารเรียนปฏิบัติการด้านวิทยาศาสตร์และสุขภาพ เพื่อใช้เป็นโรงพยาบาล ประกอบด้วยอาอาร 2 หลัง คือ อาคารเรียนและปฏิบัติการด้านวิทยาศาสตร์และสุขภาพ และอาคารปฏิบัติการด้านแพทย์แผนไทยประยุกต์ ซึ่งใช้เป็นอาคารหอผู้ป่วย สำหรับผู้ป่วยที่มารับการรักษาในระบบผสมผสานระหว่างการแพทย์แผนปัจจุบัน การแพทย์แผนไทยประยุกต์ การแพทย์ทางเลือก โดยมีจำนวนเตียงผู้ป่วย 136 เตียงก่อสร้างอาคารเรียนและปฏิบัติการด้านวิทยาศาสตร์สุขภาพ การก่อสร้างอาคารเรียนและปฏิบัติการด้านวิทยาศาสตร์และสุขภาพ สืบค้นเมื่อ 3 พฤษภาคม 2563

มหาวิทยาลัยมุ่งหวังยิ่งว่า อาคารผู้ป่วยโรงพยาบาลมหาวิทยาลัยแม่ฟ้าหลวง ศูนย์การแพทย์แผนไทยประยุกต์แห่งนี้ จะเป็นโรงพยาบาลที่อำนวยประโยชน์ด้านการผลิตบัณฑิตด้านวิทยาศาสตร์สุขภาพออกไปรับใช้ประเทศชาติและประชาชนได้เป็นอย่างดี นอกจากนี้ยังสามารถอำนวยประโยชน์ด้านการรักษาแก่พี่น้องประชาชนในจังหวัดเชียงราย จังหวัดใกล้เคียง และประชาชนในกลุ่มประเทศอนุภูมิภาคลุ่มแม่น้ำโขงอาคารศูนย์การแพทย์แผนไทยประยุกต์ อาคารศูนย์การแพทย์แผนไทยประยุกต์ มหาวิทยาลัยแม่ฟ้าหลวง สืบค้นเมื่อ 3 พฤษภาคม 2563

เมื่อวันที่ 1 มิถุนายน พ.ศ. 2562 ทางมหาวิทยาลัยแม่ฟ้าหลวงได้มีมติจัดตั้ง สำนักวิชาการแพทย์บูรณาการเป็นสำนักวิชาใหม่ ที่แยกตัวออกมาจากสำนักวิชาวิทยาศาสตร์สุขภาพ เป็นสำนักวิชาลำดับที่ 15 ซึ่งประกอบด้วยหลักสูตรระดับปริญญาตรี จำนวน 3 หลักสูตร  ได้แก่ หลักสูตรการแพทย์แผนไทยประยุกต์บัณฑิต, หลักสูตรการแพทย์แผนจีนบัณฑิต และหลักสูตรกายภาพบำบัดบัณฑิต และต่อมาได้ปรับปรุงรูปแบบเดิมของโรงพยาบาลมหาวิทยาลัยแม่ฟ้าหลวง โดยการที่พัฒนาขึ้นให้เป็นโรงพยาบาลมหาวิทยาลัยแม่ฟ้าหลวง เชียงราย ของสำนักวิชาการแพทย์บูรณาการ มหาวิทยาลัยแม่ฟ้าหลวง ที่จะเน้นการรักษาแพทย์แผนแบบดั้งเดิม มุ่งเน้นคุณภาพการให้บริการทางการแพทย์แบบผสมผสาน ให้บริการตรวจรักษาด้วยแพทย์แผนไทย แพทย์แผนจีน กายภาพบำบัดแบบองค์รวม คลินิกผิวหนังและเวชศาสตร์ชะลอวัย กลุ่มเป้าหมายคือผู้ป่วย และประชาชนทั่วไป เป็นแหล่งฝึกปฏิบัติการแพทย์แบบบูรณาการ (Integrative Medicine) ของนักศึกษาสำนักวิชาการแพทย์บูรณาการ มหาวิทยาลัยแม่ฟ้าหลวงสำนักวิชาการแพทย์บูรณาการ มฟล.เปิดตัวสำนักวิชาที่ 15 ‘การแพทย์บูรณาการ’ สืบค้นเมื่อ 16 เมษายน 2563

นอกจากภารกิจในการให้บริการผู้ป่วยแล้ว โรงพยาบาลมหาวิทยาลัยแม่ฟ้าหลวง เชียงราย ยังมีส่วนสำคัญช่วยสนับสนุนสำนักวิชาการแพทย์บูรณาการ  มหาวิทยาลัยแม่ฟ้าหลวงในงานวิชาการด้านต่าง ๆ ทั้งการสอน การวิจัย และเป็นที่ศึกษาดูงานของบุคลากรทางการแพทย์ทางเลือกทั้งชาวไทยและชาวต่างประเทศ

 ดูเพิ่ม 

 มหาวิทยาลัยแม่ฟ้าหลวง
 สำนักวิชาการแพทย์บูรณาการ  มหาวิทยาลัยแม่ฟ้าหลวง

 อ้างอิง 

 แหล่งข้อมูลอื่น 

 เว็บไซต์โรงพยาบาลการมหาวิทยาลัยแม่ฟ้าหลวง
 เว็บไซค์สำนักวิชาการแพทย์บูรณาการ มหาวิทยาลัยแม่ฟ้าหลวง
 เว็บไซต์มหาวิทยาลัยแม่ฟ้าหลวง

หมวดหมู่:มหาวิทยาลัยแม่ฟ้าหลวง
หมวดหมู่:โรงพยาบาลในอำเภอเมืองเชียงราย
หมวดหมู่:โรงพยาบาลมหาวิทยาลัยในประเทศไทย
หมวดหมู่:แพทย์แผนจีน
มหาวิทยาลัยแม่ฟ้าหลวง
หมวดหมู่:ก่อตั้งในประเทศไทยในปี พ.ศ. 2550